Diari Oficial de la Generalitat Valenciana


Sumari del DOGV 7072, del 22-07-2013 (2013/7698)

ACORD de 12 de juliol de 2013, del Consell, pel qual s'autoritzen modificacions en el pressupost del programa 323.10, Promoció de les Famílies i les Dones, que suposen modificacions en el seu annex de transferències corrents i una transferència del capítol 4 al 2 per un import de 215.066,69 euros. Expedient 16.008/13-048.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7698


Data del document
:   12-07-2013

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 12 de juliol de 2013, del Consell, pel qual s'autoritzen modificacions en el pressupost del programa 323.10, Promoció de les Famílies i les Dones, que suposen modificacions en el seu annex de transferències corrents i una transferència del capítol 4 al 2 per un import de 215.066,69 euros. Expedient 16.008/13-048. [2013/7698]  
El Consell, en la reunió del dia 12 de juliol de 2013, va adoptar l'acord següent:  
El 23 de novembre de 2012 es va aprovar la Llei de la Generalitat Integral contra la Violència sobre la Dona en l'Àmbit de la Comunitat Valenciana, en la qual establixen drets i garanties de contingut econòmic, com ara els previstos en els seus articles 16 i 55 que reconeixen, respectivament, el dret a una indemnització per causa de mort i un fons d'emergència per a ajudes econòmiques immediates que permeten atendre les necessitats més urgents en casos d'emergència.  
Per a donar cobertura a estos drets, el pressupost inicial per a este exercici del programa 323.10, Promoció de les Famílies i les Dones, va incloure les línies genèriques T6567, «Indemnització per causa de mort per violència sobre la dona», i T6566, «Fons d'emergències contra la violència sobre la dona», dotades, respectivament, amb 75.000 i 200.000 euros. No obstant això, es tracta de drets l'aplicació dels quals requerix, tal com s'indica en els preceptes assenyalats, el desplegament reglamentari previ que determine les condicions, la qualificació de la situació d'emergència, els requisits, etcètera. Si bé la Conselleria de Benestar Social ha iniciat el procediment per a este desplegament reglamentari, estima que la definitiva aprovació de la norma no serà possible abans del tancament de l'exercici, per la qual cosa, en no ser possible la seua execució, sol·licita la supressió d'estes i destinar els seus fons a donar cobertura a obligacions pendents procedents del passat exercici imputables a:  
- El capítol 2 del programa per import de 215.066,69 euros, i  
- Les línies de subvenció T4917, «Ajudes per a activitats extraescolars i complementàries», i T5340, «Programes de prevenció i atenció a l'exclusió social», la reobertura de les quals es proposa, per imports de 45.849,31 i 14.084 euros.  
A este efecte i en virtut del que disposen els articles 18 i 19 Llei de Pressupostos de la Generalitat per a l'exercici de 2013, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza la minoració de crèdit en l'aplicació pressupostària 72.15.19.420.49.5 per import de 215.066,69 euros.  
  
Segon  
S'autoritza un augment de crèdit en l'aplicació 65.35.31.880.76.4 per import de 215.066,69 euros.  
  
Tercer  
S'autoritzen les modificacions següents en l'annex de transferències corrents del programa 323.10:  
a) La supressió de les línies genèriques que es detallen a continuació:  
  
Codi Denominació Dotació inicial Modificació Dotació actual  
T6566 Fons d'emergències contra la violència sobre la dona 200.000,00 -200.000,00 0,0  
T6567 Indemnització per causa de mort per violència sobre la dona 75.000,00 -75.000,00 0,0  
  
  
b) La reobertura de les línies i pels imports que s'indiquen a continuació; amb les mateixes dades descriptives del passat exercici, per a donar cobertura a obligacions pendents d'este:  
  
Codi Tipus Denominació Dotació actual  
T4917 Genèrica Ajudes per a activitats extraescolars i complementàries 45.849,31  
T5340 Genèrica Programes de prevenció i atenció a l'exclusió social 14.084,00  
  
  
  
Valencia, 12 de juliol de 2013  
  
El vicepresident i secretari del Consell,  
JOSÉ CÍSCAR BOLUFER.